HeTree/MevakerConcSen huggingface dataset:
משרד מבקר המדינה מעיר לוועדת המכרזים כי היא אישרה את שינוי התעריפים בלי להביא בחשבון את מלוא המשמעות הכספית הכרוכה בכך.
נת"ע העריכה שיהיה צורך להשליש את היקף ההתקשרות, בהשוואה להתקשרות המקורית, אך הוועדה אישרה את השינוי בתעריפים בלי להתייחס לגידול הצפוי בהתקשרות .
משרד מבקר המדינה רואה בחומרה את העובדה שוועדת המכרזים לא דנה במפורש במשמעות של הגדלה כה ניכרת של ההתקשרות.
נת"ע ציינה בתשובתה מיוני כי ההתקשרות המקורית עם חברה א' נוצרה במצב של חוסר ודאות, נוכח החלטת הממשלה להעביר אליה את האחריות להקמת הפרויקט, אשר אילצה אותה להתארגן בתוך זמן קצר כדי להניע את הפרויקט.
עוד הוסיפה נת"ע כי באותה עת לא היה ברשותה ידע מקיף נת"ע - חברת נתיבי תחבורה עירוניים בע"מ |393 .
הפרויקט בנושא, בין היתר, כדי להעריך את השירותים שיידרשו מחברה א' ואת היקף ההתקשרות, וכי מתחילת ההתקשרות היא הייתה מודעת לצורך להגדילה.
משרד מבקר המדינה מעיר כי הצורך בשינוי התעריפים ובהגדלת ההתקשרות בהיקף גדול מלמד על היעדר מוכנות מצד החברה בהבנת צורכי הפרויקט, אשר ייתכן כי מנעה ממנה לבחור כבר בהליך המקורי הצעה העונה על כל צרכיה.
מינוי חברה א' (היועצת) למנהלת הפרויקט בפטור ממכרז: באפריל 2014 מונה מר יהודה בר -און לתפקיד מנכ"ל החברה (להלן - מנכ"ל נת"ע או המנכ"ל).
כעבור חודשיים פנה המנכ"ל לוועדת המכרזים בבקשה "למתן דגשים בתכולת ההסכם - קו אדום".
בבקשתו הוא ציין כי בכוונת נת"ע לנהל דיונים עם חברה א', שמטרתם הפיכתה לגורם המתכלל את ניהו ל הקו האדום מטעם נת"ע, כך שכל פעילותם של היועצים ונותני השירותים תרוכז ותנוהל על ידיה, והאחריות הכוללת לפרויקט תוטל עליה .
נת"ע תכננה כי חברה א' תעסיק כ -180 עובדים, חלקם זרים וחלקם ישראלים .
עוד תכננה נת"ע כי הבקרה על חברה א' תבוצע על ידי חברה בינלאומית שוות ערך למנהלת הפרויקט, אשר תמליץ על כלי מדידת איכות, על סטנדרטים ועל תהליכי עבודה וכן תבצע בדיקות מדגמיות מול המתכננים והקבלנים, על פי הנחיות נת"ע.
במכתב הפנייה לוועדת המכרזים כתב המנכ"ל כך: "יובהר עוד, כי כיום לצד חברה א' קיימות פונקציות ניהול נוספות בפרויק ט המבוצעות על ידי יועצים חיצוניים המועסקים על ידי החברה ו/או עובדי החברה - כך שהלכה למעשה קיימת לכאורה כפילות מסוימת בין פעילות ]'חברה א[ לפעילות אותם היועצים.
משמעות הכפילות כאמור, לבד מהפן הכספי, הינה העדר שליטה אפקטיבית של החברה על מכלול הגורמים העוסקים בפרויקט ועל האינטגרציה והממשקים ביניהם, באופן המגדיל את הסיכונים בניהול הפרויקט ובהצלחתו, ויתרה מזאת - חוסר היכולת, הלכה למעשה לייחס לגורם אחד בלבד את האחריות הכוללת ביחס לניהול הפרויקט".
בסוף הדיון החליטה ועדת המכרזים להעניק באופן בלעדי וזמני, עד סוף השנה, לחברה א' את כלל הסמכויות הנוגעות לניהול פרויקט הקו האדום, לרבות כל הקשור בניהול, במעקב ובקרת התכנון.
14 התקיים דיון בוועדת ההיגוי שדנה, בין היתר, בנושא התקשרות עם חברה א' לניהול הפרויקט, ללא השתתפות סגן החשבת הכללית דאז וסגן הממונה על התקציבים אלא נציגיהם.
בסיכום הוועדה צוין כי "הוועדה מבקשת מהגוף המוסמך2 לאשר את ההתחייבות הכספית להתקשרות עם ".
באותו יום ]'חברה א[ פנה המשנה למנכ"לנת"ע, לוועדת המכרזים בבקשה למנות את חברה א' למנהלת פרויקט הקו האדום.
בנימוקי הבקשה הוא ציין כי הפנייה נעשית לאחר קבל ת חוות דעת .
הגוף המוסמך מורכב מנציגי משרד התחבורה, החשכ"ל ואגף התקציבים 394 |דוח שנתי 68ב .
משפטית של יועץ משפטי חיצוני ובעקבות ייעוץ מקצועי עם יועץ בינלאומי, וכי "בחלוף מעל 4 שנים הרי שאופן ההתנהלות של הפרויקט לרבות בכל הקשור לרמת המורכבות הכרוכה בו הביא את הנהלת החברה למסקנה על פיה לא ניתן יהיה לבצע את הפרויקט בלוחות הזמנים, בתקציב ו באיכות הנדרשים בניהול עצמי של חברת נת"ע".
14 החליטה ועדת המכרזים למנות את חברה א' למנהלת פרויקט הקו האדום בפטור ממכרז לפי תקנה 34(1)3 בהיקף של800 מיליון ש"ח (כולל מע"ם) לתקופה של עשר שנים בכפוף לאישור תקציבי.
נימוקי הוועדה היו, בין היתר, כי יש ע ילה סבירה לפעול בפטור ממכרז כדי לעמוד בלוחות הזמנים, שכן הליך של מכרז צפוי להאריך את משך הזמן לביצוע הפרויקט בכשישה חודשים, וכן להגדיל את תקציב הפרויקט שכן חברה מנהלת חדשה תיאלץ ללמוד את הפרויקט.
החשבת הכללית, גב' מיכל עבאדי-בויאנג 'ו (להלן - החשבת הכללית דאז), לא אישרה את תקציב ההתקשרות לניהול הפרויקט ומינתה צוות יועצים חיצוני לבחינת ההתקשרות.
רק כעבור תשעה חודשים, ביולי 2015 ,בתום בדיקת צוות היועצים, הודיעה החשבת כי במציאות שנוצרה אין מנוס מאישור ההתקשרות בדרך של פטור ממכרז.
ואולם, היא התנתה את ההתקשרות בשלושה תנאים עיקריים: (א) יישום המלצות צוות היועצים החיצוניים באשר להפחתתה ולשינויּה של מתכונת התשלום והתמריצים הכלכליים לחברה א', כך שהתמורה שתקבל החברה תתבסס על עלות תשומות עבודה ועל תוספת רווח בגין עמידה באבני דרך; (ב) הטלת אחריות רחבה על מנהלת הפרויקט למכלול רכיבי הפרויקט, לרבות חלקי הפרויקט שכבר בוצע או נמצאים בתהליך ביצוע; (ג) המשא ומתן לשינוי תנאי ההסכם ייעשה על ידי מנכ"ל נת"ע, בשיתוף נציגי הממשלה, ויכלול את ההתאמות הנדרשות כמפורט לעיל.
במהלך חודשי הבדיקה המשיכה חברה א' בתפקידה כיועץ הפרויקט, ונת"ע פרסמה מכרז להתקשרות עם שני מנהלי פרויקטים ישראלים, אגב הבהרה כי הם יוכפפו לחברה א' לאחר אישור ההתקשרות.
בנובמבר 2015 נערך דיון אצל מנכ"ל משרד התחבורה, שבו הציגה נת"ע את עיקרי ההתאמות אשר בכוונתה להוסיף לחוזה ההתקשרות עם חברה א'.
בסיום הדיון הוחלט להטיל על נת"ע לנהל משא ומתן עם חברה א' בהתאם למתווה המוצע.
בינואר 2016 , לאחר משא ומתן שארך חודשיים, הציגה נת"ע לפני החשבת הכללית דאז ואגף התקציבים את ההסכמות שהושגו בנושא.
נציגי משרד האוצר הבהירו כי נת"ע נדרשת להפחית את תעריפי ההתקשרות וכן הוסכם על מנגנון בונוס לעמידה בלוח הזמנים כתנאי לאישור ההתקשרות.
3 התקנה קובעת, בין היתר, כי התקשרות חברה ממשלתית אינה טעונה מכרז אם עריכת מכרז עלולה לפגוע ביכולתה למלא תפקיד או מטלה, שהוטלו עליה לפי דין, או ביכולתה לספק שירות או מצרך חיוניים לציבור.
נת"ע - חברת נתיבי תחבורה עירוניים בע"מ |395 .
בפרויקטים מסוג זה לצורך ביצוע ההתאמות הנוספות ניהלה נת"ע משא ומתן חוזר עם חברה א', וביום 11.
16 אישרה ועדת המכרזים את השינויים בהסכם עמה והחלה את ההסכם רטרואקטיבית מיום 1.
מאז בקשת הנהלת נת"ע לוועדת המכרזים מיוני 2014 להעביר את ניהול הפרויקט לחברה א' ועד חתימת חוזה עמה חלפו בסך הכול 20 .
חודשים משרד מבקר המדינה מעיר לנת"ע כי מן הראוי שתקפיד להעלות לפני ועדת ההיגוי מבעוד מועד כל שינוי מהותי בתכנית העבודה ובניהול הפרויקט ותכולתו.
במקרה דנן, ראוי היה שנת"ע תפנה לוועדת ההיגוי מראש לקבלת אישור עקרוני לשינוי שיטת ניהול הפרויקט, ולקביעת עקרונות יסוד ומתווה להתקשרות כבר בשלב הייזום.
פנייה מראש עשויה הייתה לקצר את הליך ההתקשרות.
משרד מבקר המדינה מעיר גם למשרד התחבורה כי הוא לא היה פעיל ולא הביע את עמדתו בנוגע להתקשרות עם חברה א', מתחילתה ועד סופה.
חוסר פעילותו בנושא ואי-נקיטת עמדה עשויים להצביע על הסכמה לכל מהלכי נת"ע ולכל תנאי החוזה שנקבעו.
אם אכן זו עמדתו, היה עליו להאיץ בחשכ"ל לסיים את הבדיקה בהקדם כדי שלא לפגוע בהתקדמות הפרויקט.
עלויות הניהול: בינואר 2016 כתב סגן החשבת הכללית דאז כך: "חשוב להדגיש כי במקרה של הקו האדום, תכנית התשומות של חברה א' בצירוף עלויות הייעוץ והתכנון לקו האדום וכן התקציב הארגוני של חברת נת"ע - התשומות המושקעות בקו בת"א מגיעות לכ-15% מהיקף הפרויקט הצפוי להיות מבוצע בשבע השנים הקרובות ובסך הכול גבוהות ביחס למקובל בענף".
נת"ע ציינה בתשובתה כי התשומות המושקעות בפרויקט הקו האדום נמוכות יותר מהמצוין במכתב סגן החשכ"ל, מאחר שנת"ע אינה עוסקת רק בהקמת הקו האדום אלא גם מבצעת פעולות נוספות, כגון קידום הקו הירוק והקו הסגול ותכנון ראשוני של רשת קווי המטרו.
נת"ע הוסיפה כי עלויות הניהול של חברה א' ושל מנהלי הפרויקט הישראלים נמוכה יותר מ -5% מעלות הפרויקט, שיעור מקובל וסביר בפרויקטים מורכבים.
כמו כן, נת"ע ציינה בתשובתה השנייה כי העיכוב באישור הפיכת חברה א' למנהלת פרויקט והצורך להעסיק מנהלי פרויקטים ישראלים, הביא לפיצול ניהול הפרויקט וייקורו.
משרד מבקר המדינה מעיר כי עלויות הניהול של הפרויקט אינן כוללות אך ורק את עלויות חברה א' ומנהלי הפרויקט הישראלים, אלא גם הוצאות התקורה של החברה אשר מיועדות להקמת הקו האדום ולניהולו.
עלויות הניהול הללו גבוהות בהשוואה למקובל בפרויקטים מסוג זה.
הממשלה הטילה על נת"ע לבצע את פרויקט הקמת הקו האדום.
בשלב הראשון היא ניהלה את הפרויקט בליווי ייעוץ של חברה א'.
בשלב השני, אחרי שנת"ע הגיעה למסקנה כי יהיה בלתי אפשרי לבצע את הפרויקט בלוחות הזמנים, בתקציב ובאיכות הנדרשים בניהול עצמי, היא החליטה להעביר לחברה א' את ניהול הפרויקט בפטור ממכרז.
העברת סמכויות הניהול לגורם חיצוני יוצרת תלות של החברה בגורם החיצוני שצובר את מרבית הניסיון והידע הדרושים לפרויקט ואף עלול ליצור קשיים בפיקוח ובקרה אפקטיביים עליו.
התקשרויות בפטור ממכרז .
על פי תקנה 5 בתקנות חובת המכרזים (להלן - תקנה 5) , התקשרות לביצוע עבודה מקצועית הדורשת ידע ומומחיות מיוחדים, במקצועות התכנון, העיצוב, הגרפיקה, ההנדסה, האדריכלות, מדידה, או שמאות, והתקשרות לביצוע עבודה הדורשת יחסי אמון מיוחדים - פטורות מחובת מכרז, אך ייעשו, ככל הניתן, באמצעות פנייה תחרותית להצעות.
לצורך פנייה תחרותית להצעות, על ועדת המכרזים לנהל באופן ממוכן רשימות, הערוכות לפי סוגי התקשרות, של ספקים מתאימים, אשר יעודכנו פעם בשנה לפחות, יפורסמו ויהיו פתוחות לעיון הציבור באתר האינטרנט של הגוף המפרסם (להלן - רשימת מציעים).
ועדת המכרזים4 תפרסם הודעה בדבר כוונתה לערוך רשימת מציעים, ותכלול ברשימה מציעים שנמצאו מתאימים אחרי שהגישו בקשה בכתב בצירוף כל הפרטים והמסמכים הדרושים לעניין.
ועדת המכרזים תערוך פנייה לקבלת הצעות, ככל הניתן, בסבב מחזורי, באופן הוגן המעניק את מרב היתרונות למשרד הממשלתי, ותבדוק, על פי אמות מידה5 ,כמה הצעות הבאות בחשבון מתוך רשימת המציעים.
עוד קובעות התקנות כי אם לאחר בחינה קבעה ועדת המכרזים שבנסיבות העניין אין זה אפשרי ומוצדק לערוך את ההתקשרות בדרך של פנייה תחרותית להצעות, עליה לבדוק כמה הצעות הבאות בחשבון טרם ביצוע ההתקשרות.
חברת נת"ע ציינה בתשובתה כי היא אינה מנהלת רשימת ספקים מפני שמרבית התקשרויותיה מתבצעות באמצעות פרסום מכרז פומבי.
רק במקרים בודדים שבהם אין זה מוצדק לערוך מכרז, ולאחר קבלת אישור ועדת המכרזים, מבצעת החברה התקשרות בפטור ממכרז.
לטענת החברה בשנים 2016-2014 היא ביצעה שבע התקשרויות בלבד בפטור ממכרז על פי תקנה 5.
4 ועדת מכרזים- כהגדרתה בסעיף 8 .
לתקנות חובת המכרזים 5 אמות המידה שנקבעו לבחירת ההצעה המעניקה את מרב היתרונות לעורך המכרז כוללות, בין היתר: מחיר; איכות הטובין או המקרקעין, העבודה או השירות המוצעים, או נתונים מיוחדים שלהם, והתאמתם לעורך המכרז; אמינותו של המציע, כישוריו, ניסיונו, מומחיותו ותחומי התמחותו; המלצות על אודות המציע, אם נדרשו לפי תנאי המכרז, ומידת שביעות הרצון מאופן ביצוע התקשרויות קודמות; ודרישות מיוחדות של עורך המכרז.
נת"ע - חברת נתיבי תחבורה עירוניים בע"מ |397 .
משרד מבקר המדינה מעיר לנת"ע כי לפני התקשרות לפי תקנה5 , ומאחר שהיא אינה מנהלת רשימת ספקים, עליה לפעול לאיתור מציעים פוטנציאליים רבים ככל האפשר, לצורך קיום ההליך החריג.
חברה ממשלתית אינה נדרשת לקיים מכרז להתקשרות ששווייּה אינו עולה על 200,000 ש"ח, וחברה ממשלתית אשר מחזור ההתקשרות שלה עולה על מיליארד ש"ח אינה נדרשת לקיים מכרז להתקשרות ששווייּה עד 600,000 ש"ח.
עד 2014 היה מחזור ההתקשרויות של החברה מתחת למיליארד ש"ח ומ-2015 ואילך עלה מחזור ההתקשרויות של החברה והגיע למעלה ממיליארד ש"ח.
חברת נת"ע ניהלה את ההתקשרויות שבדק משרד מבקר המדינה בהתאם לנוהל התקשרויות בפטור ממכרז מפברואר 20166.
נוהל זה קובע כי ככלל תשאף החברה לפנות לספקים רבים ככל שניתן, בהתחשב בשווי ההתקשרות, במהותה ובמידת דחיפותה.
בהתקשרויות בפטור ממכרז עד סכום של 600,000 ש"ח נדרש יוזם ההתקשרות לפנות לאגף התקשרויות בבקשה מפורטת, ורכז ההזמנות יבדוק את תקינות בקשת ההזמנה, יעביר את הבקשה לבדיקת חשב החברה ואחר כך יעביר גם את ההזמנות לספקים אפשריים.
יצוין כי עד מועד סיום הביקורת אין בחברה רכז הזמנות כנדרש בנוהל.
התקשרויות בפטור ממכרז בסכום של 200,00 0-100,001 ש"ח, אשר בהן אמת המידה לקביעת הזוכים היא מחיר בלבד, מותנות באישור מנהל אגף התקשרויות; אם קיימות אמות מידה נוספות ובהתקשרויות מעל 200,000 ש"ח - נדרש אישור ועדת המכרזים.
סעיף 42א לתקנות חובת המכרזים קובע כי על החברה להתנהל בנושא בשים לב להוראות של תקנון כספים ומשק7 או בשים לב לנוהל פנימי כתוב שקבעה החברה.
נמצא כי עד ספטמבר 2014 פעלה החברה על פי טיוטת נוהל התקשרויות ורכישות מאוקטובר 2010 (להלן - טיוטת נוהל הרכש), אשר ריכזה את הכללים להתקשרויות ולרכישות8 .
מ-2014 ואילך פועלת החברה על פי כמה נהלים: נוהל עריכת מכרזים, נוהל עבודת ועדת מכרזים9 ונוהל התקשרויות בפטור ממכרז.
נוסף על כך פועלת החברה לפי נוהל קביעת אומדני עלות מיום 7.
16 ולפי נוהל טיפול בחוזים והתקשרויות מיום 19.
הנהלים מפרטים, בין היתר, .
6 :הנוהל תוקן במועדים האלה 27.
7 תקנון כספים ומשק - אגף החשכ"ל הוא הגוף האחראי לכתיבה ולפרסום תקנון כספים ומשק של מדינת ישראל מתוקף חוק נכסי המדינה, התשי"א -1951 .
הוראות התכ"ם כוללות הנחיות אופרטיביות, מקצועיות ועדכניות המחייבות את משרדי הממשלה ואת יחידות הסמך השונות של משרדים אלו.
8 עוד בעניין זה ראה דוח מבקר המדינה, דוח שנתי 65א (2014 ), בנושא "חברת נת"ע- נתיבי תחבורה עירוניים להסעת המונים בע"מ - ניהול רכש ומכרזים וגיוס כוח אדם", עמ' 681 (להלן- דוח מבקר המדינה בנושא רכש ומכרזים).
את האופן שבו ייבחר ספק10 : במכרז או באמצעות פנייה לקבלת הצעות או באמצעות קבלת הצעות מחיר.
התקשרות עם יועץ לליווי חטיבת כספים .
בסוף דצמבר 2013 פנה המנכ"ל בפועל דאז של החברה (להלן - המנכ"ל בפועל) לוועדת המכרזים בבקשה לאשר יציאה להליך קבלת הצעות למינוי יועץ לליווי פעילות חטיבת הכספים.
המנכ"ל בפועל הסביר כי יש צורך מידי ומתמשך אשר הוזכר בדוח רואה חשבון של החברה, וממנו עולים ליקויים באשר למחסור במצבת כוח האדם בחטיבת הכספים, לרבות סמנכ"ל כספים, ובאשר לאי-הגשת דוחות כספיים בשלוש השנים האחרונות (להלן - דוח רו"ח החברה).
כפי שעולה מהמסמכים ומהפנייה לקבלת הצעות , תכולת העבודה הנדרשת הייתה: בחינת הליקויים ותיקונם; ייעוץ ועבודות בנושאים כלכליים וכספיים לפי דרישת הנהלת החברה; ליווי וקליטה של סמנכ"ל כספים ושל אנשי המפתח בחטיבת הכספים; ובניית החטיבה.
הצורך בהעסקת היועץ עלה גם בדיונים של דירקטוריון החברה, שדרש טיפול מידי בליקוים שעלו בדוח רו"ח החברה.
המנכ"ל בפועל ביקש מהוועדה לאשר התקשרות ללא מכרז לרכישת שירותי ראיית חשבון, הדורשים יחסי אמון מיוחדים, וכן לאשר פנייה שלא בדרך של פנייה תחרותית אלא באמצעות פנייה לשלושה משרדי רואי חשבון לקבלת הצעות.
בראשית 2014 אישרה ועדת המכרזים את הבקשה וציינה בהחלטתה כי היקף ההתקשרות ייקבע בהתאם לצרכים אשר יוערכו בהמשך, וכי התשלום יתבצע לפי תעריף חשכ"ל.
יצוין כי לפי טיוטת נוהל הרכש11 תאושר בקשת התקשרות על ידי המנכ"ל או סמנכ"ל ולאחר אישור הבקשה יועבר הטופס למנהל תחום תקציב לצורך אישור תקציבי; ללא אישור תקציבי לא תאושר התקשרות.
הביקורת העלתה כי אף שתכולת העבודה הוגדרה, וניתן היה לבחון את העלויות ואת היקף העבודה הנדרשים, לא העריכה החברה את היקף ההתקשרות בטרם החלה בהליך כמחויב לפי טיוטת נוהל, שלפיו היא נוהגת, המַתנה אישור התקשרות באישור תקציבי.
נוסף על כך, אישור ועדת המכרזים להתקשרות מפברואר 2014 ניתן ללא קביעת היקף ההתקשרות.
10 לפי הגדרת טיוטת נוהלהרכש: ספק טובין, מבצע עבודה ונותן שירותים לרבות קבלן, מתכנן, יועץ ומפקח.
11 בדוח מבקר המדינה בנושא רכש ומכרזים צוין שנמצא כי החברה פועלת על פי טיוטת נוהל התקשרויות ורכישות מאוקטובר 2010 .
החברה בתשובתה לדוח זה הודיעה כי בקרוב תסיים לגבש את הנהלים, ואז תשלים את ניהול פעילות מכרזיה בהתאם לדין ולתקנות ובכפוף לסדרת נהלים מקיפה ומאושרת.
נת"ע - חברת נתיבי תחבורה עירוניים בע"מ |399 .
החברה הסבירה בתשובתה כי דחיפות המיוחדת להתקשרות זו הביאה לכך שוועדת המכרזים החלה בהליך פנייה לקבלת הצעות עוד קודם שגובשה סופית החלטה בדבר ההיקף התקציבי.
כמו כן ציינה החברה כי טרם חתימת החוזה עם היועץ נקבעה מסגרת תקציבית להתקשרות בסך 3,750,000 "ש"ח (כולל מעם).
משרד מבקר המדינה מעיר לנת"ע כי סכום ההתקשרות הוא נתון מהותי במכלול הנתונים אשר חייבים להיות מובאים לפני ועדת המכרזים טרם קבלת החלטה, ולכן היה על מגיש הבקשה להציג הערכה תקציבית.
בהיעדר הערכה כזו היה על הוועדה לבקש אותה בטרם קבלת החלטותיה.
לפי פרוטוקול ועדת המכרזים, מיום 20.
14 , הזמינה נת"ע שלושה מציעים להגיש הצעות והתקבלו הצעות משניים מהם.
הוועדה מינתה צוות לבדיקת איכות ההצעות ומתן המלצות.
הביקורת העלתה כי אין בידי החברה אישורי מסירת ההזמנות למציעים וכן הצעת המציע, שלפי הפרוטוקול הגיש הצעה אך לא זכה.
משרד מבקר המדינה מעיר כי חשוב מאוד לשמור את כל מסמכי הליכי ההתקשרות לצורך הליכי בקרה, כך שניתן יהיה לוודא את תקינות הליך קבלת ההצעות ושקלולן.
לאחר קבלת הסבר צוות הבדיקה באשר לממצאיו ולאחר עיון בממצאים החליטה הוועדה כי יועץ א' הוא בעל היכולת למלא את דרישות החברה באופן הטוב ביותר והכריזה עליו כזוכה.
הוועדה לא ציינה בהחלטתה את סכום ההתקשרות הכולל ו/או את היקף השעות הכלול בה.
במאי 2014 התקשרה החברה עם יועץ א'.
בהסכם ההתקשרות צוין כי תקופת ההסכם היא לשנה אחת, וכי החברה תהא רשאית להאריך את ההסכם שלוש פעמים נוספות, בהודעה בכתב אשר תימסר ליועץ לא יאוחר מ-30 ימים לפני מועד סיום ההסכם.
עוד צוין כי התמורה תחושב לפי תעריף רשות החברות, ובניכוי הנחה נוספת של 5% .
החברה לא פירטה בהסכם את סכום ההתקשרות הכולל ו/או את היקף השעות הכלול בה.
משרד מבקר המדינה מעיר לנת"ע כי לפי סדרי מינהל תקין יש לקבוע שההסכם יכלול מסגרת כספית או מגבלת שעות ייעוץ, כדי להסדיר היבט עקרוני בהתקשרות בין החברה לבין היועץ וכדי שניתן יהיה לפקח על עמידה בתנאי ההסכם.
במאי 2015 פנה מנהל מחלקת דוחות כספיים אל ועדת המכרזים בבקשה לאשר מימוש זכות ברירה להארכת ההתקשרות עם יועץ א'.
בבקשה צוין: "בימים אלו אנו מתחילים לטפל בהכנת הדוחות הכספיים לרבעון ראשון ל-2015 ולוחות הזמנים הנדרשים להגשה די צפופים ולשם כך אנו נעזרים 400 |דוח שנתי 68ב .
בשירותיו של היועץ שבנדון".
בישיבת ועדת מכרזים מיום 21.
15 ציינה הוועדה כי החברה מרוצה משירותיו של הספק, שכן הוכנו שני דוחות כספיים בתקופה קצרה.
בתום הדיון אישרה הוועדה את מימוש זכות ברירה להארכת תקופת ההתקשרות עד יום 7.
משרד מבקר המדינה מעיר לנת"ע שבחלוף שנה מן ההתקשרות המקורית, שבמהלכה הוגשו הדוחות הכספיים של השנים הקודמות, התמנה סמנכ"ל כספים והחלה החברה בהליכי גיוס כוח אדם לאגף הכספים, היה מצופה שההזדקקות ליועץ חיצוני תלך תקטן.
לפיכך, היה על ועדת המכרזים לבקש הסברים לצורך המשך ההתקשרות.
זאת ועוד, ועדת המכרזים אישרה את ההתקשרות בלי שציינה את היקף ההתקשרות המבוקש כמחויב בנוהל התקשרויות בפטור ממכרז מ-2014.
,נת"ע ציינה בתשובתה כי החברה פעלה במרץ לאיוש המשרות הנדרשות אולם בסוף תקופת ההתקשרות הראשונה עם היועץ, חטיבת הכספים הייתה בהקמה, היו חילופי גברי תכופים ובלתי מתוכננים, ועדיין היה צורך בשירותי הייעוץ להכנת דוחות כספים והגשתם בזמן.
נת"ע הוסיפה כי היא פועלת להקמת חטיבה שאחד מתפקידיה יהיה לערוך את הדוחות הכספיים של החברה; לדבריה גם אז יידרשו שירותים של יועץ חיצוני, אך בהיקפים קטנים בהרבה.
בסוף נובמבר2015 הודיע אגף רכש, התקשרויות ולוגיסטיקה ליועץ א' על הארכת ההתקשרות עמו עד מאי 2016, ונחתם עמו הסכם.
הביקורת העלתה שאף על פי שלפי ההסכם נדרשת החברה להודיע ליועץ א' 30 יום לפני תום ההתקשרות, החברה הודיעה בכתב ליועץ א' על הארכת ההתקשרות רק בתום חצי שנה מסיום ההתקשרות.
זאת ועוד, החברה המשיכה במשך חצי שנה להעסיק את יועץ א' בלי שנחתם עמו תוספת לחוזה להארכת ההתקשרות.
במאי 2016 פנה אגף החשבות לוועדת המכרזים בבקשה למימוש אופציה להארכת תקופת ההתקשרות עם יועץ א' בשנה נוספת, עד מאי 2017 .
במכתב זה צוין לראשונה במסמכי התקשרות כי היקפו הכספי של ההסכם מתחילת ההתקשרות הוא 3,750,000 ש"ח (כולל מע"ם), וכי עד היום שולם סך של 3,233,130 ש"ח.
הנימוק לבקשה היה כי עקב קליטת מנהל מחלקת דוחות כספיים יידרשו חפיפה וליווי בהכנת הדוחות הכספיים.
בישיבת ועדת המכרזים מיום 16.
16 החליטה הוועדה לאשר את מימוש האופציה וכן להטיל על אגף החשבות להעריך את היקף ההתקשרות השנתי המתייחס לתקופת האופציה.
16 נחתם הסכם עם יועץ א' להארכת ההתקשרות עד מאי 2017 , ולמחרת הגיש מנהל מחלקת דוחות כספיים בחברה לוועדת המכרזים הערכה כספית, שלפיה צפי שעות הייעוץ ב-2016 עומד על 96,000 ש"ח, ואין צפי לעלּות שעות הייעוץ עבור 2017 .
ביום נת"ע - חברת נתיבי תחבורה עירוניים בע"מ |401 .
הוגדל במיליוני ש"ח 17.
16 הובאה לאישור ועדת המכרזים ההערכה הכספית להיקף ההתקשרות עד תום 2016, והוועדה אישרה את ההארכה עד סוף 2016.
מבקר המדינה מעיר לנת"ע כי אף שוועדת המכרזים ממאי 2016 דרשה הערכה של העלות הכספית השנתית , הובאה לפני הוועדה הערכה חלקית בלבד, והוועדה אישרה אותה.
עוד מעיר משרד מבקר המדינה לנת"ע כי על הפניות לוועדת המכרזים להיות מפורטות ולכלול נתונים מבוססים ומקיפים.
כמו כן , היה על ועדת המכרזים לדרוש נתונים מלאים בטרם החליטה לאשר את מימוש האופציה.
נת"ע ציינה בתשובתה כי מאחר שהיה ברור הצורך בהמשך העסקת היועץ, בין בהיקף כזה ובין בהיקף אחר, לא היה שום טעם ממשי בדחיית ההחלטה.
לטענתה, ניתן היה, וגם נכון היה, לאשר את המשך ההעסקה כדי לאפשר את המשך הפעילות, ואילו את המסגרת התקציבית לקבוע מאוחר יותר.
בספטמבר 2016 פנה מנהל אגף החשבות לוועדת המכרזים בבקשה להגדלת התקציב עבור יועץ א' במהלך תקופת ההתקשרות הנוכחית בסך 600,000 ש"ח (כולל מע"ם) לצורך תגבור חטיבת הכספים, מעבר להיקף הכספי של החוזה שעמד על 3,750,000 ש"ח (כולל מע"ם).
בדיון ועדת המכרזים מספטמבר 2016 הסבירסמנכ"ל הכספים בין היתר כי כמה בעלי תפקידים רלוונטיים עזבו את החברה, ולכן תצטרך החברה להשתמש ביועצים חיצוניים.
לשאלות סמנכ"ל הכספים אם יש אפשרות להאריך פעם נוספת את ההתקשרות ומהי הגדלת התקציב המרבית האפשרית, השיב חבר הוועדה מ"מ היועץ המשפטי לוועדה כי "ההסכם אינו מוגבל בסכום, יש לבדוק לגופו של עניין".
כמו כן , הציע מ"מ היועץ המשפטי לפנות לוועדה בפברואר 2017 לצורך בחינת מימוש אופציה לשנה נוספת.
בסוף הדיון אישרה הוועדה את הגדלת התקציב בסך המבוקש, כך שהיקפו הכספי של החוזה עומד כיום על 4,350,000 .
ש"ח עד מועד סיום הביקורת שילמה החברה ליועץ א' כ-3.
משרד מבקר המדינה מעיר לנת"ע כי ההתקשרות, שהחלה כהתקשרות דחופה ללא מכרז ואושרה בלי שהוצגה לפני הוועדה הערכה תקציבית, הוארכה לארבע שנים ובהיקף של מיליוני ש"ח.
זאת ועוד, ועדת המכרזים אישרה את ההתקשרות ושתי הארכות בלי שהוצגו בפניה כל הנתונים הרלוונטיים, לרבות סכומי ההארכות, ולעתים אף ללא נימוקים מספקים, דבר שאינו מתיישב עם סדרי מינהל תקין.
מן הראוי שוועדת המכרזים תדון בהתקשרויות החברה לאחר קבלת כל המידע הרלוונטי ותאשר את ההיקף הכספי של ההתקשרות או את היקף שעות העבודה.
התקשרות עם יועצים לצוות האסטרטגי .
בדצמבר 2013 פנה המנכ"ל בפועל לוועדת המכרזים בבקשה למנות שני יועצים לצוות אסטרטגי עקב צורך בייעוץ אסטרטגי לדירקטוריון.
לדבריו, על פי בקשת הדירקטוריון, הצוות יכלול שני יועצים (יועץ כלכלי-פיננסי ויועץ משפטי חיצוני), ותפקיד הצוות יהיה להגדיר תכנית אסטרטגית עסקית עבור נת"ע.
הסכום המבוקש עבור כל אחד מהיועצים היה 200,000 ש"ח.
בפרוטוקול דיון ועדת המכרזים מיום 25.
ע מעסיקה בפועל צוות לייעוץ אסטרטגי על פי החלטת דירקטוריון.
בצוות זה נמצאים ]שני היועצים[".
משרד מבקר המדינה מעיר לנת"ע בחומרה כי ביקשה שוועדת המכרזים תאשר את ההתקשרות עם שני היועצים אחרי שהלכה למעשה כבר פעלו בשירותה.
חברת נת"ע ציינה בתשובתה מדצמבר 2017 כי ברור היה ליועצים שאם הוועדה לא תאשר את העסקתם, הם לא יקבלו שכר בעד עבודתם.
בדיעבד, לא נחתם הסכם עם אחד היועצים והוא לא קיבל שכר על השתתפותו בדיונים.
לפי פרוטוקול הוועדה, חברת ועדת המכרזים, היועצת המשפטית דאז, הורתה לשנות את נוסח הפנייה לוועדה.
לדבריה, "מדובר בייעוץ כלכלי, אסטרטגי וחשבונאי לחברה.
העדר שדרה ניהולית ודחיפות מענה ל-SOX [דוח רו"ח החברה ] ]ו[הוביל לנחיצות ההתקשרות עמו".
בתום הדיון אישרה הוועדה את ההתקשרות עם שני היועצים בפטור ממכרז בהתאם לתקנה 34(2 ) בתקנות המכרזים, ובלי לבחון הצעות נוספות בנימוק שההתקשרות אינה עולה על 200,000 ש"ח.
יצוין כי לפי טיוטת נוהל רכש, שלפיו נוהגת החברה, בהתקשרות בפטור ממכרז עד סך של 50,000 ש"ח על החברה לבחון שלוש הצעות לפחות.
משרד מבקר המדינה מעיר לחברה כי היה עליה לפנות לשלושה מציעים לפחות, ולבדוק כמה הצעות בטרם החליטה להתקשר עם שני היועצים.
התקשרות להכנת מגדיר משימות למתן שירותים בתחומי התכנון .
נוהל התקשרויות בפטור ממכרז מיום 10.
16 , התקף במועד הבקשה12, קובע כי במקרה של התקשרויות בפטור ממכרז מעל 600,000 ש"ח בהליך של פנייה תחרותית לקבלת הצעות או בדיקת כמה הצעות אפשריות, תפנה הוועדה .
עדכנה החברה את נוהל ההתקשרות בפטור ממכרז נת"ע - חברת נתיבי תחבורה עירוניים בע"מ |403 .
איכות ההצעה לעשרה ספקים לפחות, אלא אם כן התקיימו נסיבות אשר אינן מאפשרות פנייה לעשרה ספקים; במקרה כזה יש לתעד בכתב את הנסיבות.
ביוני 2016 פנה אגף הרכש לוועדת המכרזים בבקשה לאשר פנייה לארבעה מציעים לקבלת הצעות מחיר להכנת מגדיר משימות למתן שירותים בתחומי התכנון, אשר יהיה מסמך רקע לכל עבודות התכנון שהחברה תבצע בעתיד וישמש בסיס לדרישות השירותים בכל התקשרויות החברה בתחומי התכנון (להלן - מגדיר המשימות).
התקציב הנדרש לביצוע ההתקשרות היה 895,050 ש"ח.
האגף ביקש להתקשר בפטור ממכרז בהתאם לתקנה 5 , התקשרות עם בעל מקצוע מומחה לביצוע עבודה מקצועית הדורשת ידע ומומחיות מיוחדים.
האגף ביקש לבצע את הפנייה שלא בדרך פנייה תחרותית להצעות, כיוון שבנסיבות העניין אין זה אפשרי וצודק לערוך את ההתקשרות באופן זה.
האגף ציין כי העבודה דורשת יחסי אמון מיוחדים, וכי בכוונתו לפנות לארבעה מציעים שביכולתם לכתוב את המסמך; המציע שיציע את ההצעה הנמוכה ביותר יהיה הזוכה בהליך.
ועדת המכרזים אישרה לפעול בהתאם לבקשת אגף הרכש.
בהמשך לאישור הוועדה פנתה החברה לארבעה מציעים, ומתוכם הגישו הצעות שלושה מציעים, ּוועדת המכרזים אישרה להתקשר עם ההצעה הנמוכה ביותר.
הביקורת העלתה כי הוועדה לא נימקה מדוע אין זה אפשרי וצודק לערוך את ההתקשרות בדרך של פנייה תחרותית.
זאת ועוד, אין תיעוד כי החברה ערכה סקר יסודי לבחינת המציעים הקיימים בשוק כדי שתוכל לפנות לעשרה מציעים לפחות, בהתאם לקבוע בנוהל החברה.
מבקר המדינה מעיר לנת"ע כי לנוכח חשיבותו של מגדיר המשימות, היה עליה לפנות למציעים רבים ככל האפשר כדי להתקשר עם היועץ שיבצע את העבודה באופן הטוב ביותר.
כמו כן היה על החברה לשקול לבחור את הזוכה גם לפי איכות ההצעה לרבות, בחינת המלצות, יכולת המציע לתת את השירות ואמינותו.
התקשרות למתן שירותי ייעוץ בתחום ניהול פרויקט ERP בסביבת SAP .
בינואר 2015 דנה ועדת המכרזים בהתקשרות להספקת שירותי ייעוץ לניהול פרויקט הקמת מערכת מחשוב בשווי כ-2 מיליון ש"ח.
מנהל הפרויקט המיועד אחראי להקמת מערכת ממוחשבת לניהול כלל התהליכים הפיננסיים והלוגיסטיים הקשורים בניהול החברה.
תפקידיו כוללים, בין היתר, את תחומי האחריות האלה: אחריות לניהול הפרויקט מתחילתו ועד לאחר עלייה לאוויר, אחריות לעמידה בלוחות זמנים ותקציב, ניהול צוותי הפרויקט, השתתפות בגיבוש ארכיטקטורת הפתרון ותהליכי העבודה במערכת.
הוועדה אישרה פניה לחמישה מציעים לקבלת הצעות ללא מכרז בהתאם לתקנה 5 .
בנימוקי הבקשה צוין כי התפקיד של מנהל הפרויקט הוא בעל רגישות רבה לארגון ונדרשת רמה 404 |דוח שנתי 68ב .
גבוהה של יחסי אמון בין המבצע לבין החברה, בהיותו חשוף למידע רגיש ובעל ערך רב אשר חשיפתו עלולה לפגוע בחברה.
לפיכך, נדרש כי מנהל הפרויקט יהיה אדם אשר ידוע בזכות מידותיו הטובות, שביצע משימות דומות וזכה להערכה ולאמון מצד מעסיקו.
ראש אגף מערכות מידע הציגה לפני הוועדה רשימה בת חמישה מציעים.
ממסמכי נת"ע עולה כי רק שלושה מן המציעים שאליהם פנתה החברה הגישו הצעות.
הוועדה החליטה לפסול את הצעת אחד המציעים בנימוק שלא מילא את כל המסמכים הנדרשים להוכחת עמידה בתנאי הסף ולא הגיש חלק מהמסמכים הנדרשים.
בתום בחינת שתי ההצעות הנותרות אישרה ועדת המכרזים התקשרות עם אחת החברות.